joelniklaus/EU_Wikipedias huggingface dataset:
Γαβριήλ της Σουηδίας

Ο Γαβριήλ της Σουηδίας (Σουηδικά: Gabriel av Sverige, , 31 Αυγούστου 2017 -) είναι ο δεύτερος γιος και παιδί του Πρίγκιπα Κάρολου Φίλιππου, Δούκα του Βέρμλαντ και της Πριγκίπισσας Σοφίας, Δούκισσας του Βέρμλαντ. Είναι το έκτο εγγόνι και ο τέταρτος εγγονός του Βασιλιά Κάρολου ΙΣΤ΄ Γουσταύου και της Βασίλισσας Σίλβια. 

Είναι έκτος στην γραμμή διαδοχής του σουηδικού θρόνου, μετά τον αδερφό του Αλέξανδρο, τον πατέρα του Κάρολο Φίλιππο, τον ξάδελφο του Όσκαρ, την ξαδέλφη του Στέλλα και την θεία του Βικτώρια.

Γέννηση
Γεννήθηκε στις 31 Αυγούστου 2017 στο Νοσοκομείο Νταντέρουντ στην Στοκχόλμη και ζύγιζε 3 κιλά και 400 γραμμάρια και ύψος 49 εκατοστά. Η γέννηση του έγινε δεκτή, με ένα χαιρετισμό των 21 πυροβόλων όπλων στην Στοκχόλμη. Τα ονόματά του και ο τίτλος του ανακοινώθηκαν από τον παππού του, τον βασιλιά Κάρολο ΙΣΤ΄ Γουσταύο στις 4 Σεπτεμβρίου στην συνεδρίαση του υπουργικού συμβουλίου. Μια ευχαριστήρια δοξολογία, πραγματοποιήθηκε στις 4 Σεπτεμβρίου για να γιορταστεί η γέννησή του. 

Ονομάσθηκε Γαβριήλ που άρεσε στους γονείς του, Κάρολος προς τιμήν του πατέρα του και του παππού βασιλιά Κάρολου ΙΣΤ΄ Γουσταύου και Βάλτερ προς τιμήν του Γερμανού προ-παππού του και πατέρα της γιαγιάς του Βασίλισσας Σίλβια, Βάλτερ Σόμμερλαθ.

Ο Πρίγκιπας Γαβριήλ βαπτίστηκε την 1η Δεκεμβρίου 2017 στο παρεκκλήσι του παλατιού Ντρότνινγκχολμ. Νονοί του ήταν η πατρική θεία του, Πριγκίπισσα Μαγδαληνή, ο Τόμας ντε Τολέδο Σόμμερλαθ (πρώτος εξάδελφος του πριγκίπα Κάρολου Φίλιππου), η μητρική θεία του, Σάρα Χέλκβιστ και οι Όσκαρ Σιλμπέϊ και Καρολίνα Πιλ (φίλοι των γονιών του).

Τίτλοι
31 Αυγούστου 2017 - 6 Οκτωβρίου 2019: Η Βασιλική Υψηλότητα Πρίγκιπας Γαβριήλ της Σουηδίας, Δούκας της Νταλάρνα
7 Οκτωβρίου 2019 - έως σήμερα: Πρίγκιπας Γαβριήλ της Σουηδίας, Δούκας της Νταλάρνα

Τιμητικές διακρίσεις
Σουηδικές
 : Ιππότης του Βασιλικού Τάγματος του Σεραφείμ (31/08/2017)
 : Ιππότης του Τάγματος του Καρόλου ΙΓ΄ (31/08/2017)

Παραπομπές

Εξωτερικοί σύνδεσμοι 

|-

|-
|colspan=3|<center>Γραμμή διαδοχής

Σουηδοί ευγενείς
Οίκος των Μπερναντότ
1093 (αριθμός)

Το 1093 (χίλια ενενήντα τρία) είναι ο φυσικός αριθμός μετά το 1092 και πριν το 1094.

Ιδιότητες
 Αποτελεί πρώτο αριθμό και μαζί με τους 1091 (με τον οποίο είναι δίδυμοι πρώτοι αριθμοί) και 1097 σχηματίζει τριπλέτα πρώτων αριθμών.
 Είναι ευτυχής αριθμός και αστρικός πρώτος αριθμός. 
 Το 21093 διαρείται με το 10932. Μαζί με το 3511 είναι ο μοναδικός αριθμός κάτω από 1012 που εκφρασμένος ως δύναμη επί του 2 μπορεί να διαιρεθεί με τον αριθμό στη δύναμη του 2. 
 Αποτελεί τον μικρότερο πρώτο αριθμό Βίεφεριχ. 
 Αποτελεί αριθμό που εκφρασμένος στην τριαδική βάση όλα τα ψηφία του είναι 1 καθώς:

Κοντινοί πρώτοι αριθμοί 
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

Άλλα
 στον ελληνικό κώδικα Μπράιγ ο αριθμός εκφράζεται ως 
 στην ελληνική νοηματική γλώσσα ο αριθμός εκφράζεται ως 
 στον κώδικα Μορς ο αριθμός εκφράζεται ως

Παραπομπές

Εξωτερικοί σύνδεσμοι 

 Encyclopedia of Integer Sequences, 1093 - EOIS
 Prime Curios! 1093 - primes.utm.edu
 Properties of the number 1093 - numberempire.com

1093
1728 (αριθμός)

Το 1728 (χίλια επτακόσια είκοσι οκτώ) είναι ο φυσικός αριθμός μετά το 1727 και πριν το 1729.

Ιδιότητες 
 είναι άρτιος αριθμός καθώς διαιρείται με το 2, και σύνθετος αριθμός καθώς πέρα από τον εαυτό του και το 2 διαθέτει και άλλους διαιρέτες.
 αποτελεί τον κύβο του 12 (123) και εκφράζεται ως 100012 στο δωδεκαδικό σύστημα αρίθμησης.
 είναι ο αριθμός κυβικών ιντσών σε ένα κυβικό πόδι.  
 ισούται με δώδεκα γκρος (βορειοευρωπαϊκή μονάδα μέτρησης) ή μεγάλο γκρος.

Άλλα
 στον ελληνικό κώδικα Μπράιγ ο αριθμός εκφράζεται ως 
 στην ελληνική νοηματική γλώσσα ο αριθμός εκφράζεται ως 
 στον κώδικα Μορς ο αριθμός εκφράζεται ως

Παραπομπές

Εξωτερικοί σύνδεσμοι

 Encyclopedia of Integer Sequences, 1728 - EOIS
 Properties of the number 1728 - numberempire.com

1728
Τρίο Κιτάρα

Το Τρίο Κιτάρα είναι ελληνικό μουσικό συγκρότημα που εμφανίστηκε το 1950 και διαλύθηκε το 1959. Το συγκρότημα αποτελούνταν από τους Γιώργο Δημάκη, Γιώργο Κεφαλά και Ανδρέα Ζαφειρίου.

Ιστορία 
Το συγκρότημα δημιουργήθηκε το 1942 αλλά ξεκίνησε την επαγγελματική του σταδιοδρομία το 1950. Το όνομά τους δόθηκε από τον Γιώργο Οικονομίδη. Και τα τρία μέλη του έπαιζαν κιθάρα. Ο Γιώργος Μουζάκης τους βοήθησε να κυκλοφορήσουν το 1950 τον πρώτο τους δίσκο που είχε τίτλο «Στο Τούγκο, Τούγκο, Τούγκο».

Παραπομπές 

Ελληνικά μουσικά συγκροτήματα
Μουσικά τρίο
9999 (αριθμός)

Το 9999 (εννέα χιλιάδες εννιακόσια ενενήντα εννέα) είναι πρώτος αριθμός μετά το 9998 και πριν το 10000.

Ιδιότητες
 Είναι σύνθετος αριθμός καθώς εκτός από τον εαυτό του και το 1 διαθέτει και άλλους διαιρέτες.
 αποτελεί αριθμό Καπρεκάρ (99992 = 99980001, 9998 + 0001 = 9999 .

 όταν χρησιμοποιείται ως διαιρέτης επιστρέφει επαναλαμβανόμενες ακολουθίες δεκαδικών ψηφίων του αριθμού με τον οποίο διαιρείται, π.χ. 1234 / 9999 = 0.123412341234... .

Κοντινοί πρώτοι αριθμοί 
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

Άλλα
 στον ελληνικό κώδικα Μπράιγ ο αριθμός εκφράζεται ως 
 στην ελληνική νοηματική γλώσσα ο αριθμός εκφράζεται ως 
 στον κώδικα Μορς ο αριθμός εκφράζεται ως 
 αποτελεί τυχερό αριθμό στην κινεζική παράδοση και χρησιμοποιείται συχνά ως γούρι όταν αναγράφεται επί αντικειμένων.
 το 9999 είναι ο αριθμός τηλεφώνου για τα επείγοντα στο Ομάν.
 το 9999 ήταν η μέγιστη δυνατή γραμμή κειμένου σε παλαιές γλώσσες προγραμματισμού όπως η BASIC.

Παραπομπές

Εξωτερικοί σύνδεσμοι
 Online Encyclopedia of Integer Sequences, 9999 - OEIS
 Properties of the number 9999 - numberempire.com

9999
2147483647 (αριθμός)

Ο αριθμός 2.147.483.647 (δύο δισεκατομμύρια εκατόν σαράντα επτά εκατομμύρια τετρακόσιες ογδόντα τρεις χιλιάδες εξακόσια σαράντα επτά) είναι ο όγδοος πρώτος αριθμός Μερσέν και εκφράζεται και ως 231 − 1. Αποτελεί έναν από τους μόλις 4 γνωστούς διπλούς αριθμούς Μερσέν, ενώ στην επιστήμη υπολογιστών αντιστοιχεί στην μέγιστη θετική δεκαδική τιμή των 32 δυαδικών ψηφίων.

Ιστορία 
Ανακαλύφθηκε ως πρώτος αριθμός από τον Λέοναρντ Όιλερ ο οποίος έγραψε την απόδειξη στην αλληλογραφία του με τον Ντάνιελ Μπερνούλι το 1772. Για την εύρεση του ο Όιλερ δοκίμασε διαδοχικές διαιρέσεις του αριθμού με μικρότερους του, βελτιώνοντας την μέθοδο του Πιέτρο Κατάλντι, και βρίσκοντας την απόδειξη μετά από 372 διαιρέσεις. Ο προηγούμενος μεγαλύτερος γνωστός πρώτος αριθμός (6.700.417) είχε ανακαλυφθεί επίσης από τον Όιλερ 40 έτη νωρίτερα. 

Ο αριθμός 2.147.483.647 παρέμεινε ο μεγαλύτερος γνωστός πρώτος αριθμός για τα επόμενα 95 έτη, έως το 1867.Θεωρούνταν τόσο μεγάλος για τα δεδομένα της εποχής, ώστε υπήρξαν εκτιμήσεις πως μάλλον είναι ο μεγαλύτερος πρώτος αριθμός που θα ανακαλυπτόταν ποτέ ή τουλάχιστον κανείς δεν θα δοκίμαζε να ανακαλύψει κάποιον μεγαλύτερο.

Στην επιστήμη υπολογιστών
Η τιμή 2.147.483.647 (ή 7FFFFFFF16 στο δεκαεξαδικό σύστημα) είναι η μέγιστη θετική τιμή των 32 δυαδικών ψηφίων (signed int) και κατά συνέπεια αποτελεί όριο και σε όσες εφαρμογές ηλεκτρονικών υπολογιστών χρησιμοποιούν αυτόν τον τύπο δεδομένων. Η εμφάνιση του αριθμού κατά την διάρκεια υπολογισμών συχνά σημαίνει πως έχει υπάρξει κάποιο σφάλμα ή πως υπάρχει έλλειψη τιμής.

Στις παλαιότερες εκδόσεις των λειτουργικών συστημάτων τα οποία δημιουργήθηκαν με χρήση της γλώσσας προγραμματισμού C, ο τύπος δεδομένων που χρησιμοποιείται για την καταγραφή χρόνου (time_t), αποτελείται από 32 μπιτ (μέγιστη δυνατή τιμή 2.147.483.647). Καθώς η καταγραφή του χρόνου ορίζεται ως ο αριθμός δευτερολέπτων που έχει περάσει από την 1η Ιανουαρίου 1970 (εποχή Unix), η μέγιστη δυνατή τιμή των 32 μπιτ (2.147.483.647, ως δευτερόλεπτα περίπου 58 έτη) δεν επαρκεί για τις ημερομηνίες από το έτος 2038 και έπειτα κάτι που είναι γνωστό ως πρόβλημα του έτους 2038, παρόμοιου με το πρόβλημα του έτους 2000. Έτσι για την επίλυση του προβλήματος, οι υπολογιστές αναβαθμίστηκαν στις αρχές του 21ου αιώνα σε αρχιτεκτονική με υποστήριξη 64 μπιτ η οποία διαθέτει πολύ μεγαλύτερη μέγιστη τιμή (τον αριθμό 9.223.372.036.854.775.807) η οποία εάν εκτιμηθεί ως δευτερόλεπτα αντιστοιχεί σε 292 δισεκατομμύρια έτη από την 1η Ιανουαρίου 1970.

Παραπομπές

Εξωτερικοί σύνδεσμοι
 Online Encyclopedia of Integer Sequences, 2147483647 - OEIS
 Prime Curios! 2147483647 - primes.utm.edu
 Properties of the number 2147483647 - numberempire.com

2147483647
4294967295 (αριθμός)

Ο αριθμός 4.294.967.295 (τέσσερα δισεκατομμύρια διακόσια εννενήντα τέσσερα εκατομμύρια εννιακόσιες εξήντα επτά χιλιάδες διακόσια ενενήντα πέντε) είναι φυσικός αριθμός ο οποίος εκφράζεται και ως 2-1.

Περιγραφή 
Αποτελεί τέλειο σύνθετο αριθμό που περιγράφεται από την συνάρτηση του Όιλερ (perfect totient).  Οι παράγοντες του (3, 5, 17, 257, 65537) αποτελούν πρώτους αριθμούς Φερμά και κατά συνέπεια ο αριθμός αυτός είναι ο μεγαλύτερος γνωστός περιττός αριθμός ο οποίος είναι δυνατό να αναπαρασταθεί ως πολύγωνο. Παραγοντοποιείται και ως 641 x 6.700.417. Επίσης, είναι ο μεγαλύτερος γνωστός περιττός αριθμός ν για τον οποίο μπορεί να κατασκευαστεί η γωνία , ή για τον οποίο το  μπορεί να εκφραστεί ως τετραγωνικές ρίζες.

Ιστορικά ο αριθμός είναι σημαντικός καθώς ο Όιλερ απέδειξε πως είναι σύνθετος και όχι πρώτος, καταρρίπτοντας την εικασία του Φερμά πως οι αριθμοί της μορφής  αποτελούν πρώτους αριθμούς.

Στην επιστήμη υπολογιστών 

Αποτελεί την μέγιστη τιμή χωρίς πρόσημο 32 δυαδικών ψηφίων και την μέγιστη τιμή για τους θετικούς ακεραίους (τύποι δεδομένων ως unsigned int ή unsigned long int). Η τιμή αυτή είναι επίσης η μέγιστη δυνατή διεύθυνση μνήμης για τους επεξεργαστές με 32 μπιτ, ενώ οι νεότερης γενιάς 64μπιτοι υπολογιστές υποστηρίζουν τιμές έως 263 -1 (9223372036854775807).

Παραπομπές

Εξωτερικοί σύνδεσμοι
 Online Encyclopedia of Integer Sequences, 4294967295 - OEIS
 Prime Curios! 4294967295 - primes.utm.edu
 Properties of the number 4294967295 - numberempire.com

Σύνθετοι αριθμοί
Κέρκι

Το Κέρκι, γνωστό μέχρι το 2017 ως Αταμυράτ (Κυριλλικά τουρκμενικά: Атамырат), καθώς επίσης και ως Αταμουράτ (), είναι μια πόλη στο ανατολικό Τουρκμενιστάν. Η πόλη βρίσκεται στην Επαρχία Λεμπάπ. Παλαιότερα ήταν γνωστό ως Κέρκι ή Ζαμμ. Βρίσκεται σε μια πεδιάδα στην αριστερή όχθη του ποταμού Αμού Ντάρια.

Επισκόπηση 
Στις κοντινές πόλεις και χωριά περιλαμβάνεται το Μούκρι, το Αμιντέργια, το Σούρχι και το Κιίκτσι.

Η πόλη εξυπηρετείται από το Αεροδρόμιο του Κέρκι το οποίο βρίσκεται 2 μίλια (3 χλμ) από το κέντρο της πόλης. Τον Αύγουστο του 2012, η εθνική εταιρεία Τουρκμενιστάν Airlines ανακοίνωσε ένα διεθνή διαγωνισμό για να σχεδιάσει και να κατασκευάσει ένα νέο συγκρότημα με ικανότητα εξυπηρέτησης 100 επιβατών ανά ώρα. Τον Φεβρουάριο του 2013, ανατέθηκε μια οδική γέφυρα που θα συνδέει την πόλη με το χωριό Κερκίτσι. 

Το 1999, η σιδηροδρομική γραμμή από το Τουρκμεναμπάτ προς το Κέρκι ολοκληρώθηκε, συνδέοντας το Κέρκι με το βασικό σιδηροδρομικό δίκτυο του Τουρκμενιστάν, χωρίς να χρειάζεται να χρησιμοποιηθεί παράκαμψη από το Ουζμπεκιστάν. Στα τέλη του 2016, μια σιδηροδρομική γραμμή χτίστηκε νότια, προς το Ιμαμναζάρ στα σύνορα με το Αφγανιστάν και μια άλλη προς την Ακίνα, μετατρέποντας το Κέρκι σε ένα σιδηροδρομικό κόμβο. Αυτό αναμένεται να γίνει μέρος του σιδηροδρομικού διαδρόμου διαμέσου του βόρειου Αφγανιστάν.

Το σημερινό όνομα της πόλης, Κέρκι, είναι μια τουρκοποιημένη εκδοχή του περσικού ονόματος Καρκούχ (کرکوه) που σημαίνει "Κουφό Βουνό". Η πόλη μετονομάστηκε το 1999 σε Αταμιράτ από τον τότε πρόεδρο του Τουρκμενιστάν, Σαπαρμουράτ Νιγιαζόφ, προς τιμήν του πατέρα του Αταμιράτ Νιγιαζόφ, ο οποίος είχε εργαστεί ως δάσκαλος εκεί, προτού σκοτωθεί στο Β΄ Παγκόσμιο Πόλεμο.

Δείτε επίσης 
 Κατάλογος πόλεων του Τουρκμενιστάν

Παραπομπές

Εξωτερικοί σύνδεσμοι 
 Δορυφορικός χάρτης στο Maplandia.com
Πόλεις του Τουρκμενιστάν
Ζάρα Λάρσον

Η Ζάρα Μαρία Λάρσον (Zara Maria Larsson, 16 Δεκεμβρίου 1997) είναι Σουηδή τραγουδίστρια & στιχουργός. Το 2008, σε ηλικία 11 ετών, έλαβε μέρος στο σουηδικό talent show "Talang Sverige" όπου αναδείχθηκε νικήτρια. Έπειτα υπέγραψε συμβόλαιο με την δισκογραφική TEN Music Group το 2012 και σχεδόν  Ένα χρόνο αργότερα, κυκλοφόρησε το πρώτο της άλμπουμ, με τίτλο "Introducing". Το τραγούδι της, "Uncover" κατάφερε να ανέβει στην κορυφή των charts σε Σουηδία, Δανία και Νορβηγία.

Την ίδια χρονιά, υπέγραψε τριετές συμβόλαιο με την αμερικανική δισκογραφική Epic Records. Επίσης, τραγούδησε στην έναρξη του UEFA EURO 2016, που έγινε στη Γαλλία.

Είναι παγκοσμίως γνωστή για τα κομμάτια της "Lush Life", "I Would Like" και "Ain't My Fault".

Φιλμογραφία

Παραπομπές

Σουηδοί τραγουδιστές
Στιχουργοί
Ερρίκος του Νάσσαου-Ζίγκεν

Ο Ερρίκος, γερμ. Heinrich, ολλανδ. Hendrik (πριν το 1288 - Ιούλιος/Αύγουστος 1343) ήταν κόμης του Νάσσαου-Ζίγκεν (1290-1343) και μετά του Νάσσαου-Ντίλενμπουργκ (1328-1343).

Βιογραφία
Ήταν ο πρωτότοκος γιος του Όθωνα Α΄, κόμη του βόρειου Νάσσαου και της Αγνής, κόρης του Έμιχ Δ΄, κόμη του Λάινινγκεν.

Το 1290 απεβίωσε ο πατέρας του και η κτήση του μοιράστηκε: ο Ερρίκος έλαβε το Ζίγκεν και οι νεότεροι αδελφοί του Έμιχο Α΄ και Ιωάννης το Χάνταμαρ και το Ντίλενμπουργκ αντίστοιχα. Το 1328 απεβίωσε ο Ιωάννης και τον κληρονόμησε ο Ερρίκος.

Απεβίωσε το 1343 σε ηλικία 55 ετών και τον διαδέχθηκαν οι γιοί του, ο Όθων Β΄ στο Ζίγκεν & Ντίλενμπουργκ και ο Ερρίκος στο Μπάιλσταϊν.

Οικογένεια
Νυμφεύτηκε την Αδελαΐδα, κόρη του Ντιρκ του Χάινσμπεργκ & Μπλάνκενμπεργκ και είχε τέκνα:
 Αγνή, παντρεύτηκε τον Γκέρλαχ, κύριο του Ίζενμπουργκ-Λίμπουργκ
 Αικατερίνη, ηγουμένη στο αββαείο του Άλτενμπουργκ
 Γερτρούδη, ηγουμένη στο αββαείο του Άλτενμπουργκ
 Όθων Β΄ π. 1305-1351, κόμης του Νάσσαου-Ντίλενμπουργκ & Ζίγκεν
 Ερρίκος Α΄ 1307-1388, κόμης του Νάσσαου-Μπάιλσταϊν.

Οίκος του Νάσσαου
Prisunic

Η Prisunic ήταν μια γαλλική αλυσίδα σούπερ μάρκετ. Τα καταστήματά της βρίσκονταν, συνήθως, στο κέντρο της πόλης ή του χωριού στο οποίο υπήρχε. Η εταιρεία είχε έδρα τη Γαλλία. Η Prisunic ιδρύθηκε την 1η Δεκεμβρίου 1931 από την Magasins du Printemps. Η διάλυσή της ήταν σταδιακή, από το 1997 έως το 2003.

Ιστορία

Το 1958, ο στυλίστας Andrée Putman έγινε καλλιτεχνικός διευθυντής της Prisunic. 

Το 1965, ο στυλίστας Jean-Pierre Bailly σχεδιάζει το νέο λογότυπο της Prisunic. 

Στα τέλη της δεκαετείας του 70΄ συνεργάζεται με την Self Service Μαρινόπουλος που λήγει το 1991 λόγω οικονομικώ προβλημάτων της Prisunic.

Η Prisunic αγοράστηκε το 1997 από την Monoprix Exploitation. Τα καταστήματα, ορισμένα από τα οποία είναι σε μεγάλο βαθμό ελλειμματικά,  ενσωματώνονται στο δίκτυο των καταστημάτων Monoprix.
Η συνολική διάλυση της εταιρείας έρχεται το 2002.
Το τελευταίο κατάστημα Prisunic έκλεισε τις πόρτες του στο Noisy-le-Sec το 2003.

Αλυσίδες σούπερ μάρκετ
Ποιο είναι το έγκλημα της Φατμαγκιούλ

Ποιό είναι το έγκλημα της Φατμαγκιούλ (τουρκικά: Fatmagül'ün Suçu Ne?) είναι μια δραματική σειρά τουρκικής παραγωγής, που προβλήθηκε για πρώτη φορά τις σεζόν 2010-2012 από το Kanal D.

Στην Ελλάδα η σειρά προβλήθηκε ως Φατμαγκιούλ τις σεζόν 2012-2014 από το Mega Channel και αργότερα τις σεζόν 2015 - 2017 από το Nickelodeon.

Υπόθεση 
Η Φατμαγκιούλ Κετεντσί είναι μια νεαρή κοπέλα που ζει με τον μεγαλύτερο αδελφό της και την οικογένεια του στο Ιλντίρ, ένα χωριό κοντά στο Αιγαίο Πέλαγος. Εκείνη, ετοιμάζεται να αρραβωνιαστεί τον αγαπημένο της, Μουσταφά, ο οποίος είναι ψαράς και ανυπομονεί να μείνει μαζί του, ξεφεύγοντας έτσι από τη συμβίωση με τη νύφη της, Μουκαντές, η οποία τη μισεί.

Από την άλλη, ο Κερίμ Ιλγκάζ είναι ένας καλομαθημένος μαθητευόμενος παιδαγωγός που ζει με τη θεία του, Μεριέμ.

Το μεγάλο γεγονός της χρονιάς είναι ο αρραβώνας του Σελίμ Γιασαράν, δηλαδή του μοναχογιού του πλουσιότερου επιχειρηματία της περιοχής, Ρεσάτ Γιασαράν, με την κόρη του πολιτικού Τουρανέρ Αλαγκιόζ, Μελτέμ. Τη βραδιά του αρραβώνα, ο Κερίμ συναντάει ξανά τους φίλους του, Σελίμ, Ερντογάν & Βουράλ. Μετά το πάρτι, οι τέσσερις φίλοι πηγαίνουν στην παραλία όπου και πίνουν ασταμάτητα για να το γιορτάσουν. Την ίδια στιγμή, η Φατμαγκιούλ πηγαίνοντας να αποχαιρετήσει τον αγαπημένο της, που ετοιμάζεται να φύγει για άλλο ένα αλιευτικό ταξίδι, έρχεται άθελα της, μπροστά τους.

Ο Ερντογάν, ο Σελίμ και ο Βουράλ την αρπάζουν και τη βιάζουν σεξουαλικά ενώ ο Κερίμ, μεθυσμένος και ζαλισμένος, δεν σκέφτεται να τους σταματήσει αλλά ούτε και συμμετέχει στο βιασμό...

Διανομή 

Τουρκικές τηλεοπτικές σειρές
Ερρίκος Α΄ του Νάσσαου-Μπάιλσταϊν

Ο Ερρίκος Α΄, γερμ. Heinrich I (1307-1388) από τον Οίκο του Νάσσαου ήταν κόμης του Νάσσαου-Μπάιλσταϊν (1343-1388).

Βιογραφία
Ήταν ο δευτερότοκος γιος του Ερρίκου, κόμη του Νάσσαου-Ζίγκεν και της Αδελαΐδας, κόρης του Ντιρκ του Χάινσμπεργκ.

Προοριζόταν από τους γονείς του για εκκλησιαστική σταδιοδρομία, αλλά όταν απεβίωσε ο πατέρας του την εγκατέλειψε και έλαβε το Μπάιλσταϊν. Ήταν ο πρώτος κόμης του Μπάιλσταϊν.

Οικογένεια
Νυμφεύτηκε την Ιμάγκινα/Μάινα του Βέστερμπουργκ και είχε τέκνα:
 Ερρίκος Β΄ απεβ. 1410, κόμης του Νάσσαου-Μπάιλσταϊν
 Ράινχαρντ απεβ. 1412
 Αδελαΐδα, παντρεύτηκε τον Χάρτμουτ του Κρόνμπεργκ

Οίκος του Νάσσαου
Ερρίκος Β΄ του Νάσσαου-Ντίλενμπουργκ

Ο Ερρίκος Β΄, γερμ. Heinrich II (7 Ιουλίου 1414 - 8 Ιουνίου 1451) από τον Οίκο του Νάσσαου ήταν συγκυβερνήτης του Νάσσαου-Ντίλενμπουργκ (1442-1450) μαζί με τον αδελφό του.

Βιογραφία
Ήταν ο δευτερότοκος γιος του Ένγκελμπερτ Α΄, κόμη του Νάσσαου-Ντίλενμπουργκ και της Ιωάννας κυρίας της Μπρέντα, κόρης του Ιωάννη Γ΄ κυρίου του Πολάνεν & Μπρέντα. Μεγαλύτερος αδελφός του ήταν ο Ιωάννης Δ΄.

Το 1442 απεβίωσε ο πατέρας τους και οι δύο αδελφοί κυβέρνησαν μαζί το Ντίλενμπουργκ. Ο Ερρίκος Β΄ απεβίωσε το 1451 σε ηλικία 37 ετών χωρίς άρρενα απόγονο και έτσι ο Ιωάννης Δ΄ έμεινε μόνος κόμης του Ντίλενμπουργκ.

Οικογένεια
Νυμφεύτηκε πρώτα το 1435 την Γενοβέφα, κόρη του Ρούπρεχτ Δ΄, κόμη του Φίρνεμπουργκ και είχε τέκνο:
 Οτιλία 1437-1495, παντρεύτηκε πρώτα τον Φίλιππο Β΄, κόμη του Κατσενέλνμπογκεν και έπειτα τον Όσβαλντ Α΄ του Τίρσταϊν. 

Το 1437 απεβίωσε η Γενοβέφα και ο Ερρίκος Β΄ έκανε δεύτερο γάμο με την Ίρμγκαρντ, κόρη του Ιωάννη Β΄, Κυρίου του Σλάιντεν-Γιούνκερατ.

Οίκος του Νάσσαου
Κορράδος Β΄ της Σουαβίας

Ο Κορράδος Β΄ (γερμ. Konrad II., Φεβρουάριος/Μάρτιος 1172 - 15 Αυγούστου 1196) από τον Οίκο των Χοενστάουφεν ήταν Δούκας της Σουηβίας (1191 - 1196).

Βιογραφία
Ήταν ο τέταρτος γιος του Φρειδερίκου Α΄ της Γερμανίας και Γ΄ δούκα της Σουαβίας και της Βεατρίκης Α΄ των Ιβρέα, κόρης και κληρονόμου του Ρενώ Γ΄ κόμη της Βουργουνδίας. Αδελφοί του ήταν ο Φρειδερίκος Ε΄, Ερρίκος ΣΤ΄, ο Φρειδερίκος ΣΤ΄ και ο Φίλιππος. 

Το 1187 αρραβωνιάστηκε τη Βερεγγάρια των Ιβρέα, κόρη του 3ου εξαδέλφου του Αλφόνσου Η΄ της Καστίλης, ο οποίος τον έχρισε ιππότη. Η Βερεγγάρια ήταν 9 ετών και έπειτα από 4 έτη αντιστάθηκε στον προτεινόμενο γάμο· ζήτησε ακύρωση της συμφωνίας, έτσι ο γάμος της δεν τελέστηκε.

Το 1191 ήταν παρών στη στέψη του αδελφού του Ερρίκου ΣΤ΄ της Γερμανίας, που έγινε στη Ρώμη. Έπειτα ακολούθησε τους Νορμανδούς στις εκστρατείες τους για την κατάληψη της Σικελίας (1191, 94). Ένας χρονογράφος τον περιγράφει ως "παραδομένο πλήρως στην πορνεία, μοιχεία και κάθε παραφροσύνη. Πάντως ήταν ορμητικός στη μάχη και γενναιόδωρος στους φίλους του". 

Το 1196 δολοφονήθηκε στο Ντούρλαχ από τον σύζυγο μίας γυναίκας που είχε βιάσει, όπως πιστεύεται. Σύμφωνα με άλλη εκδοχή, όταν προσπάθησε να βιάσει μία παρθένο, αυτή τον δάγκωσε και από τη λοίμωξη που προέκυψε, ο Κορράδος Β΄ απεβίωσε.

Αναφορές

Πηγές
 Burchard von Ursberg, Burchardi praepositi Urspergensis Chronicon, ed. 1916
 Shadis, Miriam (2010). Berenguela of Castile (1180–1246) and Political Women in the High Middle Ages. Palgrave Macmillan. ISBN 978-0-312-23473-7.

Οίκος των Χοενστάουφεν
Στάρτσοβο

Το Στάρτσοβο (Βουλγαρικά: Старчево ή Старчово, Στάρτσεβο ή Στάρτσοβο) είναι οικισμός στη Βουλγαρία. Βρίσκεται στο δήμο Πετριτσίου στην επαρχία Μπλαγκόεβγκραντ, στο νότιο τμήμα της χώρας, 130 χλμ. νότια της πρωτεύουσας Σόφιας. Το υψόμετρο του Σταρτσόβου είναι 234 μέτρα πάνω από την επιφάνεια της θάλασσας και υπάρχουν 624 κάτοικοι. Στο χωριό βρίσκεται ο Ιερός Ναός Αγίου Μηνά, στον οποίον κάθε χρόνο πραγματοποιείται θεία λειτουργία στα ελληνικά.

Προσωπικότητες 

 Γεννήθηκαν στο Στάρτσοβο
 Θεοδόσιος Γιάντσιος, Έλληνας Μακεδονομάχος οπλαρχηγός
 Δημήτριος Σμηλιάντης, Έλληνας Μακεδονομάχος
 Παντελής Κυριακού, Έλληνας Μακεδονομάχος
 Άγγελος Πασχάλης, Έλληνας Μακεδονομάχος
 Δαβίδ Βακουφτσής, Έλληνας Μακεδονομάχος
 Πέτρος Μπογορίτσης, Έλληνας Μακεδονομάχος
 Ηλίας Μπογορίτσης, Έλληνας Μακεδονομάχος

 Κατάγονται από το Στάρτσοβο
 Γεώργιος Τάτσιος, Έλληνας φαρμακοποιός και αρθρογράφος, πρόεδρος της παράταξης «Νίκη της Σιντικής» και υποψήφιος Δήμαρχος Σιντικής και πρώτος πρόεδρος της Πανελλήνιας Ομοσπονδίας Πολιτιστικών Συλλόγων Μακεδόνων

Παραπομπές

Χωριά της Επαρχίας Μπλαγκόεβγκραντ
Φίλιππος Γουλιέλμος της Οράγγης

Ο Φίλιππος-Γουλιέλμος (, 19 Δεκεμβρίου 1554 - 20 Φεβρουαρίου 1618) από τον Οίκο του Νασσάου ήταν πρίγκιπας της Οράγγης (1584-1618).

Βιογραφία
Γεννήθηκε στο Μπούρεν του Γκέλντερς και ήταν ο πρωτότοκος γιος του Γουλιέλμου Α΄ πρίγκιπα της Οράγγης και της Άννας του Έχμοντ, κόρης του Μαξιμιλιανού κόμη του Μπούρεν & Λέερνταμ.

Απεβίωσε το 1618 άτεκνος και τον διαδέχθηκε ο επόμενος, ετεροθαλής αδελφός του Μαυρίκιος ως πρίγκιπας της Οράγγης. Ήταν ένας Καθολικός πρίγκιπας της Οράγγης σε αντίθεση με τον πατέρα του, που έγινε Καλβινιστής και οδήγησε την Ολλανδία σε εξέγερση εναντίον των Αψβούργων της Ισπανίας.

Οικογένεια
Νυμφεύτηκε το 1606 την Ελεονώρα των Βουρβόνων-Κοντέ, κόρη του Ερρίκου πρίγκιπα του Κοντέ· δεν απέκτησαν τέκνα.

Πηγές

Οίκος του Νάσσαου
Λουδοβίκος του Νάσσαου

Ο Λουδοβίκος (, 20 Ιανουαρίου 1538 – 14 Απριλίου 1574) ήταν από τον Οίκο του Νάσσαου.

Βιογραφία
Ήταν ο τρίτος γιος του Γουλιέλμου Α΄, κόμη του Νάσσαου-Ντίλενμπουργκ και της Γιουλιάνας, κόρης του Μπόντο Η΄ κόμη του Στόλμπεργκ-Βέρνιγκεροντε.

Ήταν μία κεντρική μορφή στην εξέγερση των Κάτω Χωρών εναντίον της Ισπανίας και πεπεισμένος Καλβινιστής, αντίθετα με τον πρωτότοκο αδελφό του Γουλιέλμο Α΄. Κανόνισε τον δεύτερο γάμο αυτού με την Άννα των Βέττιν. Το 1569 ο Γουλιέλμος Α΄ τον όρισε κυβερνήτη του πριγκιπάτου της Οράγγης, δίνοντάς του μία σημαίνουσα θέση στη γαλλική πολιτική.

Οίκος του Νάσσαου
Αδόλφος του Νάσσαου

Ο Αδόλφος, ολλανδ. Adolf (11 Ιουλίου 1540 – 23 Μαΐου 1568) ανήκε στον Οίκο του Νάσσαου.

Βιογραφία
Ήταν ο τέταρτος γιος του Γουλιέλμου Α΄ του πΠλούσιου, κόμη του Νάσσαου-Ντίλενμπουργκ και της Γιουλιάνας, κόρης του Μπόντο Η΄ κόμη του Στόλμπεργκ-Βέρνιγκεροντε.

Σπούδασε στο Βίτενμπεργκ και το 1566 πολέμησε εναντίον των Τούρκων, οι οποίοι προωθούντο στην Ευρώπη. Το 1568 ο πρωτότοκος αδελφός του Γουλιέλμος Α΄ ο Σιωπηλός, πρίγκιπας της Οράγγης οδήγησε σε εξέγερση την Ολλανδία εναντίον του Φίλιππου Β΄ των Αψβούργων βασιλιά της Ισπανίας. Ο Αδόλφος πολέμησε δίπλα του στη Βραβάντη. Έπειτα ακολούθησε το στρατό του τρίτου αδελφού του Λουδοβίκου στα βόρεια εναντίον των Ισπανών του Ζαν ντε Λιν, δούκα του Άρενμπεργκ. Το 1568 στη μάχη του Χάιλιγκερλεε οι Ολλανδοί νίκησαν, αλλά ο Αδόλφος σκοτώθηκε. Το γεγονός αναφέρεται στον εθνικό ύμνο της Ολλανδίας: "ο κόμης Άντολφ έμεινε πίσω, στη Φρισία, στη μάχη".

Οίκος του Νάσσαου
Ερρίκος του Νάσσαου-Ντίλενμπουργκ (1550-1574)

Ο Ερρίκος, ολλανδ. Hendrik (15 Οκτωβρίου 1550 - 14 Απριλίου 1574) ήταν από τον Οίκο του Νάσσαου.

Βιογραφία
Γεννήθηκε στο Ντίλενμπουργκ και ήταν ο πέμπτος γιος του Γουλιέλμου Α΄ του Νάσσαου-Ντίλενμπουργκ και της Ιουλιάνας, κόρης του Μπόντο Η΄, κόμη του Στόλμπεργκ-Βερνιγκερόντε. Ανατράφηκε ως Λουθηρανός και σπούδασε στο Λέβεν και το Στρασβούργο.

Ο πρώτος αδελφός του Γουλιέλμος Α΄, πρίγκιπας της Οράγγης ο σιωπηλός, ο τρίτος αδελφός του Λουδοβίκος και ο ίδιος εισήλθαν στο στρατό των Ουγενότων του Λουδοβίκου Α΄ των Βουρβόνων, πρίγκιπα του Κοντέ και έλαβε μέρος στη μάχη του Μονκοντούρ το 1569. Πέντε έτη μετά πολέμησε στη μάχη του Μόκερχαϊντε, όπου απεβίωσε σε ηλικία 23 ετών· ο αδελφός του Λουδοβίκος απεβίωσε επίσης εκεί 36 ετών και οι σοροί τους δεν βρέθηκαν ποτέ.

Αναφορές
 Article in Grote Winkler Prins, Encyclopedie in twintig delen, 7th edition, Elsevier, Amsterdam (1972).

Οίκος του Νάσσαου
Φίλιππος του Νάσσαου

Ο Φίλιππος (Filips van Nassau, 1 Δεκεμβρίου 1566 - 3 Σεπτεμβρίου 1595) από τον Οίκο του Νάσσαου ήταν κόμης του Νάσσαου.

Βιογραφία
Ήταν ο τέταρτος γιος του Ιωάννη ΣΤ΄, κόμη του Νάσσαου-Ντίλενμπουργκ και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ.

Σπούδασε μαζί με τον πρωτότοκο αδελφό του Γουλιέλμο-Λουδοβίκο και τον εξάδελφό του Μαυρίκιο στη Χαϊδελβέργη. Αργότερα σπούδασε με τον Μαυρίκιο στο Λέιντεν. Πέρασε κάποιο διάστημα ως ακόλουθος του Γουλιέλμου Α΄, πρίγκιπα της Οράγγης. Έπειτα εισήλθε στο στρατό της Ολλανδίας και το 1585 έγινε συνταγματάρχης του πεζικού. Στον Ογδοηκονταετή Πόλεμο συμμετείχε μαχόμενος για τις Ηνωμένες Επαρχίες. 

Ήταν κυβερνήτης του Γκόρινχεμ (1586-87) και μετά την πολιορκία του Νέιμεγκεν του 1591, κυβερνήτης της πόλης αυτής. Από εκεί άρχισε να εκστρατεύει στο Λουξεμβούργο, όπου ενεπλάκη με τον ισπανικό στρατό. Το 1594 συμμετείχε στη μείωση του Χρόνινγκεν. Το επόμενο έτος διοίκησε περισσότερους από 500 ιππείς στη μάχη του Λίππε μαζί με τον πέμπτο αδελφό του Ερνέστο-Καζιμίρ Α΄ και τον έκτο αδελφό του Λουδοβίκο-Γκύντερ. Κατά τη διάρκεια της μάχης τραυματίστηκε σοβαρά και την επόμενη ημέρα απεβίωσε. Τάφηκε στο ναό του Αγ. Ευσεβίου στο Άρνεμ.

Αναφορές και Πηγές
 Reinildis van Ditzhuizen, Oranje Nassau, een biografisch woordenboek, 3rd ed., Becht, 1998, 
 Dr. A.W.E. Dek, Genealogie van het Vorstenhuis Nassau, Europese Bibliotheek, Zaltbommel, 1970

Οίκος του Νάσσαου
Γεώργιος του Νάσσαου-Ντίλενμπουργκ

Ο Γεώργιος, γερμ. Georg (1 Σεπτεμβρίου 1562 - 9 Αυγούστου 1623) από τον Οίκο του Νάσσαου ήταν κόμης του Νάσσαου-Μπάιλσταϊν (1607-20) και μετά του Νάσσαου-Ντίλενμπουργκ (1620-23).

Βιογραφία
Ήταν ο τρίτος γιος του Ιωάννη ΣΤ΄, κόμη του Νάσσαου-Ντίλενμπουργκ και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ.

Οικογένεια
Νυμφεύτηκε πρώτα την Άννα Αμαλία, κόρη του Φίλιππου Δ΄, κόμη του Νάσσαου-Βάιλμπουργκ και είχε τέκνα:
 Γεώργιος 1591-1616, απεβίωσε 25 ετών.
 Μαρία-Γιουλιάνα 1592-1645, παντρεύτηκε τον Γεώργιο Γ΄ κόμη του Ζάιν-Βίτγκενσταϊν-Μπέρλεμπουργκ.
 Λουίζα 1593-1614, απεβίωσε 21 ετών.
 Λουδοβίκος-Ερρίκος 1594-1662, πρίγκιπας του Νάσσαου-Ντίλενμπουργκ. 
 Αλβέρτος 1596-1626, κόμης του Νάσσαου-Ντίλενμπουργκ.

Το 1605 απεβίωσε η Άννα-Αμαλία και ο Γεώργιος έκανε δεύτερο γάμο με την Αμαλία, κόρη του Λουδοβίκου Α΄, κόμη του Ζάιν-Βίτγκενσταϊν και είχε τέκνα:
 Μαργαρίτα 1606-1661, παντρεύτηκε τον Όθωνα κόμη του Λίπε-Μπράκε.

Αναφορές
 Joachim (1878), "Georg, Graf von Nassau-Beilstein", Allgemeine Deutsche Biographie (ADB) (in German), 8, Leipzig: Duncker & Humblot, pp. 682–

Οίκος του Νάσσαου
Γουλιέλμος Υάκινθος του Νάσσαου-Ζήγκεν

Ο Γουλιέλμος-Υάκινθος, γερμ. Wilhelm-Hyacinth (3 Απριλίου 1667 - 18 Φεβρουαρίου 1743) από τον Οίκο του Νάσσαου ήταν πρίγκιπας του καθολικού Νάσσαου-Ζήγκεν (1699-1707).

Βιογραφία
Ήταν ο πρωτότοκος γιος του Ιωάννη-Φραγκίσκου-Δεζιδεράτου κόμη του καθολικού Νάσσαου-Ζήγκεν και της Ελεονώρας-Σοφίας της Βάδης. Από το 1695 έμενε στο Ζήγκεν. Το ίδιο έτος στην πόλη έπιασε μεγάλη πυρκαγιά, που έκαψε 350 κτήρια, 2 ναούς και την Αυλή του Νάσσαου, το κύριο ενδιαίτημα του Οίκου. Το επόμενο έτος ο πατέρας του άρχισε να κτίζει το νέο κάστρο του Οίκου.

Το 1699 διαδέχθηκε τον πατέρα του, ο οποίος ήταν 4ος εξάδελφος του Γουλιέλμου Γ΄ πρίγκιπα της Οράγγης και βασιλιά της Αγγλίας, που ήταν άτεκνος. Ο Γουλιέλμος-Υάκινθος ήταν ο επόμενός του στην εξ αρρενογονίας διαδοχή και ήλπιζε να κληρονομήσει τις εκτεταμένες γαίες του στην Ολλανδία και τη Γερμανία. Μάλιστα διεκδίκησε τον τίτλο του πρίγκιπα της Οράγγης.

Απεβίωσε το 1743. Οι νεότεροι αδελφοί του είχαν αποβιώσει πριν από αυτόν και τον διαδέχθηκε ο 2ος εξάδελφός του Φρειδερίκος-Γουλιέλμος-Αδόλφος.

Οικογένεια
Νυμφεύτηκε πρώτα το 1687 τη Μαρία-Φραντσέσκα του Φύρστενμπεργκ-Χάιλινγκενμπεργκ και είχε:
 τρία τέκνα, που απεβίωσαν 14 το πολύ ετών.

Το 1691 απεβίωσε η Μαρία και ο Γουλιέλμος έκανε δεύτερο γάμο με τη Μαρία-Άννα του Χοενλόε-Βάλντενμπουργκ-Σίλλινγκσφυρστ και είχε τέκνα:
 Άννα-Μαρία-Ζοζέφα 1704-1723, απεβίωσε 19 ετών.

Η Μαρία-Άννα απεβίωσε και ο Γουλιέλμος έκανε τρίτο γάμο με τη Σοφία κόμισσα του Στάρεμπεργκ· δεν απέκτησαν τέκνα.

Αναφορές
 Christian Brachthäuser: Le Prince Regent d'Orange - Wilhelm Hyazinth Fürst zu Oranien und Nassau-Siegen (1667-1743), 2010, ISBN 978-3-935910-75-0
 E. F. Keller: Wilhelm Hyacinth von Nassau-Siegen, in: Annalen des Vereins für Nassauische Altertumskunde und Geschichtsforschung, vol 9, p. 49 ff.
 

Οίκος του Νάσσαου
Εμμανουήλ Ιγνάτιος του Νάσσαου-Ζήγκεν

Ο Εμμανουήλ-Ιγνάτιος, γερμ. Emmanuel-Ignatius (6 Ιανουαρίου 1688 - 1 Αυγούστου 1735) από τον Οίκο του Νασσάου ήταν επίτροπος της καθολικής κομητείας του Νασσάου-Ζήγκεν και στρατάρχης του Ισπανικού και Αυστριακού στρατού.

Βιογραφία
Γεννήθηκε στο Ρόερμοντ και ήταν ο τρίτος (επιζών της ενηλικίωσης) γιος του Ιωάννη-Φραγκίσκου-Δεζιδεράτου κόμη του καθολικού Νασσάου-Ζήγκεν και της Ισαβέλλας-Κλάρας του Πουζέ ντε λα Σερ.

Οικογένεια
Νυμφεύτηκε το 1711 την Καρλόττα, κόρη του Λουδοβίκου Β΄ κόμη του Μαιγύ-Νεσλ και είχε τέκνα:
 δύο γιοί, απεβίωσαν το πολύ 1 έτους.

Αναφορές
 Erik A. Lund: War for the Every Day: Generals, Knowledge, and Warfare in Early Modern Europe 1680-1740. Westport, 1999, p. 212.
 Karl Braun: Prinz Hyazint [In:] Preußische Jahrbücher Bd.24 Berlin, 1869 p. 455.
 Johann Stephan Pütter: Historische Entwicklung der heutigen Staatsverfassung des Deutschen Reiches. Bd.3 Göttingen, 1787, p. 33.

Οίκος του Νάσσαου
Ερρίκος Β΄ του Νάσσαου-Ζίγκεν

Ο Ερρίκος Β΄, γερμ. Heinrich II ( 9 Αυγούστου 1611 - 27 Οκτωβρίου 1652) από τον Οίκο του Νάσσαου ήταν κόμης του Νάσσαου-Ζίγκεν (1611-23).

Βιογραφία
Γεννήθηκε στο Ζίγκεν και ήταν ο όγδοος γιος του Ιωάννη Ζ΄ του μεσαίου, κόμη του Νάσσαου-Ζίγκεν και της Μαργαρίτας του Όλντενμπουργκ, κόρης του Ιωάννη Β΄, δούκα του Σλέσβιχ-Χόλσταϊν-Σόντερμπουργκ.

Οικογένεια
Νυμφεύτηκε το 1646 τη Μαρία Μαγδαληνή, κόρη του Γεωργίου-Ερνέστου, κόμη του Λίμπουργκ-Στίρουμ και είχε τέκνα:
 Γουλιέλμος-Μαυρίκιος 1649-1691, κόμης του Νάσσαου-Ζίγκεν.
 Σοφία-Αμαλία 1650-1688, παντρεύτηκε τον Φρειδερίκο-Καζιμίρ Κέτλερ, δούκα της Κουρλάνδης και της Σεμιγαλλίας.
 Φρειδερίκος 1651-1676.

Οίκος του Νάσσαου
Ιωάννης Λουδοβίκος του Νάσσαου-Χάνταμαρ

Ο Ιωάννης Λουδοβίκος, γερμ. Johann Ludwig (6 Αυγούστου 1590 - 10 Μαρτίου 1653) από τον Οίκο του Νάσσαου ήταν κόμης του Νάσσαου-Χάνταμαρ.

Βιογραφία
Ήταν ο έβδομος γιος του Ιωάννη ΣΤ΄ του Πρεσβύτερου, κόμη του Νάσσαου-Ντίλενμπουργκ και της Ιωαννέτας, κόρης του Λουδοβίκου Α΄, κόμη του Ζάυν-Βίτγκενσταϊν.

Οικογένεια
Νυμφεύτηκε το 1617 την Ούρσουλα, κόρη του Σίμωνα ΣΤ΄, κόμη του Λίπε και είχε τέκνα:
 Ιωάννα-Ελισάβετ 1619-1647, παντρεύτηκε τον Φρειδερίκο, πρίγκιπα του Άνχαλτ-Χάρτσγκεροντε.
 Σοφία-Μαγδαληνή 1622-1658, παντρεύτηκε τον εξάδελφό της Λουδοβίκο-Ερρίκο, κόμη του Νάσσαου-Ντίλενμπουργκ. 
 Μαυρίκιος-Ερρίκος 1626-1679, κόμης του Νάσσαου-Χάνταμαρ.
 Χέρμαν-Όθων 1627-1660, αρχιμανδρίτης (canon) στο Τριρ, Μάιντς και Κολωνία.
 Ιωάννης-Ερνέστος 1631-1651, απεβίωσε 20 ετών.
 Φραγκίσκος-Βερνάρδος 1637-1695, αρχιμανδρίτης (canon) στην Κολωνία.

Εξωτερικοί σύνδεσμοι
 

Οίκος του Νάσσαου
Μάλιστα, Σεφ!

Το Μάλιστα, Σεφ! είναι κωμική τηλεοπτική σειρά που προβλήθηκε από τον ελληνικό τηλεοπτικό σταθμό Mega από τις 24 Νοεμβρίου του 2015 μέχρι τις 30 Μαΐου του 2016. Η σειρά είναι βασισμένη στην ρωσική τηλεοπτική σειρά "The Kitchen".

Υπόθεση 
Ο Βασίλης Κόκκορης (Ιεροκλής Μιχαηλίδης) είναι ο σεφ της κουζίνας του εστιατορίου «Chef Philippe» και είναι εξαιρετικά ταλαντούχος, αλλά και ιδιόρρυθμος χαρακτήρας, κάνοντας τη ζωή των άλλων δύσκολη χωρίς να σηκώνει κουβέντα. Ο Μάνθος (Προμηθέας Αλειφερόπουλος) είναι νέος, φιλόδοξος και αποφασισμένος να γίνει μια μέρα ένας καταξιωμένος σεφ. Προσλαμβάνεται σχεδόν κατά λάθος στο εστιατόριο, όπου το όνειρό του θα γίνει πραγματικότητα… ή κάθε μέρα που θα περνάει θα είναι ένας καθημερινός εφιάλτης. Ανακατεύεται παντού, εξοργίζει τον Βασίλη, κοντράρεται με τους υπόλοιπους μάγειρες, ενώ έχει να αντιμετωπίσει και τη μάνατζερ του εστιατορίου, την Κίκα (Άννα Μενενάκου), με την οποία είχε μια σύντομη ερωτική περιπέτεια ένα βράδυ πριν προσληφθεί.

Θεαματικότητα 
Την περίοδο έναρξης της σειράς, η εκπομπή δεν είχε μεγάλη θεαματικότητα. Ωστόσο η μεγάλη δημοτικότητα ήταν την περίοδο από τον Δεκέμβριο του 2015 έως τον τερματισμό των επεισοδίων. Σύμφωνα με τον τηλεοπτικό σταθμό που πρόβαλε την σειρά, η εκπομπή βλεπόταν και από άνδρες και εξίσου από γυναίκες. Στο τελευταίο επεισόδιο της σειράς η θεαματικότητα αυξήθηκε.

Ηθοποιοί

Πρωταγωνιστικοί ρόλοι 
 Ιεροκλής Μιχαηλίδης (Βασίλης Κόκκορης, σεφ)
 Προμηθέας Αλειφερόπουλος (Μάνθος Ασημακόπουλος, νέος μάγειρας)
 Άννα Μενενάκου (Κίκα Γαλάνη, manager)
 Κώστας Αποστολάκης (Φίλιππος Ζέρβας, ιδιοκτήτης)
 Κλέλια Ρένεση (Έλενα Λειβαδά, σεφ "Istar")
 Αναστάσης Κολοβός (Φώτης, μάγειρας)
 Αλέξανδρος Τρανουλίδης (Τρύφωνας, βοηθός σεφ)
 Ευάγγελος Πετρόπουλος (Σάββας, μάγειρας)
 Αντώνης Τακτικός (Λουί, μάγειρας)
 Σοφία Αλεξανιάν (Ιβάνκα Κοβάτσεβα, λαντζέρισσα)
 Κατερίνα Δημητρόγλου (Σίσσυ, σερβιτόρα)
 Πηνελόπη Σεργουνιώτη (Νάντια, σερβιτόρα)
 Μιχάλης Λεβεντογιάννης (Κωστής, μπάρμαν)

Δείτε επίσης 
 Ελληνική κωμωδία

Παραπομπές

Εξωτερικοί σύνδεσμοι 

 Επίσημη ιστοσελίδα 
 

Τηλεοπτικές σειρές Mega
Ελληνικές κωμικές τηλεοπτικές σειρές
Τηλεοπτικές σειρές της δεκαετίας του 2010
__ΜΕΠΠ__
__ΕΥΡΕΤΗΡΙΟ__
Μαυρίκιος Ερρίκος του Νάσσαου-Χάνταμαρ

Ο Μαυρίκιος Ερρίκος, γερμ. Moritz Heinrich (23 Απριλίου 1626 - 24 Ιανουαρίου 1679) από τον Οίκο του Νάσσαου ήταν πρίγκιπας του Νάσσαου-Χάνταμαρ (1653-1679).

Βιογραφία
Ήταν ο μόνος γιος του Ιωάννη Λουδοβίκου, πρίγκιπα του Νάσσαου-Χάνταμαρ και της Ούρσουλας, κόρης του Σίμωνα ΣΤ΄, κόμη του Λίππε.

Οικογένεια
Νυμφεύτηκε πρώτα το 1650 την Ερνεστίνη Καρλόττα, κόρη του εξαδέλφου του, Ιωάννη Η΄ του νεότερου, κόμη του Νάσσαου-Ζίγκεν και είχε τέκνα:
 Ερνεστίνη Λουδοβίκα 1651-1661
 Ιωάννης Λαμοράλ Χέρμαν Φραγκίσκος 1651-1654
 Φίλιππος Κάρολος 1656-1661
 Φραγκίσκος Κάσπαρ Όθων 1657-1659
 Κλαυδία Φραγκίσκη 1660-1680
 Μαξιμιλιανός Αύγουστος Αδόλφος 1662-1663

Το 1668 απεβίωσε η Ερνεστίνη Καρλόττα και ο Μαυρίκιος Ερρίκος έκανε δεύτερο γάμο με τη Μαρία Λεοπολδίνη, κόρη του Ιωάννη Φραγκίσκου Δεζιδεράτου, κόμη του Νάσσαου-Ζίγκεν (γιου του Ιωάννη Η΄) και είχε τέκνα:
 Λεοπόλδος Φραγκίσκος Ιγνάτιος 1672-1675
 Φραγκίσκος Αλέξανδρος 1674-1771, κόμης του Νάσσαου-Χάνταμαρ
 Λοθάριος Ούγος Λαμοράλδος Αύγουστος 1675, απεβίωσε σε βρεφική ηλικία

Το 1675 απεβίωσε η Ερνεστίνη Καρλόττα και ο Μαυρίκιος Ερρίκος έκανε τρίτο γάμο με την Άννα Λουίζα, κόρη του Σάλεντιν Ερνέστου, κόμη του Μάντερσαϊντ-Μπλάνκενχαϊμ και είχε τέκνα:
 Δαμιανός Σολομών Σάλεντιν 1676, απεβίωσε σε βρεφική ηλικία
 Γουλιέλμος Βερνάρδος Λουδοβίκος 1677, απεβίωσε σε βρεφική ηλικία
 Ούγος Φερδινάνδος Λέονορ Αύγουστος 1678-1679
 Αλβερτίνη Ιωαννέτα Φραγκίσκη Αικατερίνη 1679-1716

Αναφορές
 Karl Josef Stahl, Hadamar — Stadt und Schloss, 1974

Εξωτερικοί σύνδεσμοι
 Family tree
 

Οίκος του Νάσσαου
Σταθερή Ώρα Αιγύπτου

Η Χειμερινή Ώρα Αιγύπτου είναι η ζώνη ώρας UTC+2, η οποία είναι ακριβώς ίδια με την Ώρα Ανατολικής Ευρώπης, και είναι συγραμμική με τη γειτονική Λιβύη. Η Αίγυπτος έχει χρησιμοποιήσει προηγουμένως την Θερινή Ώρα Ανατολικής Ευρώπης (UTC+3), κατά τη διάρκεια των καλοκαιρινών περιόδων από το 1957 έως το 2010 και το 2014-15.

Ιστορία 
Στις 21 Απριλίου 2011, η προσωρινή κυβέρνηση κατάργησε την θερινή ώρα. Η χειμερινή ώρα άρχισε να χρησιμοποιείται όλο το χρόνο, χωρίς καμία αλλαγή με θερινή ώρα.

Στις 7 Μαΐου 2014, η Αιγυπτιακή προσωρινή κυβέρνηση αποφάσισε να εφαρμόσει τη θερινή ώρα, ξεκινώντας από τις 15 Μαΐου 2014, την τρίτη Παρασκευή του Μαΐου, με μια εξαίρεση για τον ιερό μήνα του Ραμαζανιού. Αυτό έγινε λίγες μέρες πριν το ξεκίνημα των Αιγυπτιακών προεδρικών εκλογών.

Στις 20 Απριλίου 2015, η Αιγυπτιακή κυβέρνηση αποφάσισε να μην χρησιμοποιήσει την θερινή ώρα για φέτος μετά από μια δημοσκόπηση που είχε πραγματοποιηθεί τον Απρίλιο του 2015, σχετικά με την εφαρμογή της θερινής ώρας ή όχι. Η κυβέρνηση είχε βάλει ως αναγκαία την τροποποίηση των νόμων και ζήτησε από τους υπουργούς να εργαστούν σε μια μελέτη για να καθορίσει την πιθανότητα εφαρμογής της θερινής ώρας στα επόμενα χρόνια ή όχι. Το υπουργείο ενέργειας διαβεβαίωσε ότι η επιτευχθείσα εξοικονόμηση ηλεκτρικής ενέργειας από την εφαρμογή της θερινής ώρας δεν επιφέρει κανένα αξιόλογο αποτέλεσμα.

Στις 29 Απριλίου 2016, η κυβέρνηση υπό τον Πρωθυπουργό Σερίφ Ισμαήλ αποφάσισε να χρησιμοποιήσει τη θερινή ώρα (UTC+3) από τις 7 Ιουλίου. Θα ξεκινούσε μετά το Ραμαζάνι και θα διαρκούσε μέχρι το τέλος του Οκτωβρίου. Ωστόσο, ακυρώθηκε στις 4 Ιουλίου, κατόπιν ψηφοφορίας από το Αιγυπτιακό κοινοβούλιο στις 28 Ιουνίου για την κατάργηση της θερινής ώρας, με αποτέλεσμα να γίνει η συμμόρφωση με το προεδρικό διάταγμα για την αποχή από τη θέσπιση θερινής ώρας τον Απρίλιο του 2015.

Αλλαγές ζώνης ώρας

Δεδομένα ζώνης ώρας IANA  
Η βάση δεδομένων ζώνη ώρας IANA περιέχει μία ζώνη για την Αίγυπτο στο αρχείο zone.tab:

Παραπομπές

Δείτε επίσης 
 Θερινή ώρα στην Αίγυπτο

Εξωτερικοί σύνδεσμοι
 Αλ-Αχράμ: Η θερινή ώρα στην Αίγυπτο αναβλήθηκε για τον Ιούλιο
 Αλ-Αχράμ: Η αιγυπτιακή κυβέρνηση θα επανεφαρμόσει την θερινή ώρα
 Αλμάσρι Αϊγιούμ: Η Αίγυπτος θα ακυρώσει τη θερινή ώρα
 Time and Date.com: Καταργείται η θερινή ώρα στην Αίγυπτο
 Time and Date.com: Η Αίγυπτος επανεισάγει την θερινή ώρα

Αιγυπτος
Ωρα
Επαρχία Βάρνας

Η επαρχία Βάρνας (βουλγαρικά:Област Варна) είναι μία από τις 28 επαρχίες της Βουλγαρίας. Βρίσκεται στο βορειοανατολικό άκρο της χώρας και βρέχεται από την Μαύρη θάλασσα στα ανατολικά.  Η επαρχία της Βάρνας έχει έκταση 3818 τετ.χλμ. (3,44% της συνολικής έκτασης της χώρας) και έχει πληθυσμό 475,074 κατοίκους. Η πρωτεύουσα της επαρχίας είναι Βάρνα. 

Η επάρχια Βάρνας συνορεύει με τις επαρχίες Μπουργκάς, Ντόμπριτς και Σούμεν.

Δήμοι της επαρχίας
Η επαρχία διαιρείται σε 12 δήμους:
 Δήμος Άβρεν
 Δήμος Αξάκοβο
 Δήμος Μπέλοσλαβ
 Δήμος Μπιάλα
 Δήμος Βάρνας 
 Δήμος Βέτρινο
 Δήμος Βίλτσι – Ντολ
 Δήμος Ντόλνι – Τσίφλικ
 Δήμος Ντέβνια
 Δήμος Ντίλγκοπολ
 Δήμος Προβάδια 
 Δήμος Σουβόροβο

Επαρχίες της Βουλγαρίας
Φέθρυ Ντακ

Ο Φέθρυ Ντακ (αγγλ.: Fethry Duck) είναι χαρακτήρας κινουμένων σχεδίων που δημιουργήθηκε το 1964 από τον Ντικ Κίννεϋ για την Ντίσνεϋ. Αν και ως χαρακτήρας δημιουργήθηκε στις Ηνωμένες Πολιτείες, έχει πρωταγωνιστήσει κυρίως σε έντυπα της ευρωπαϊκής αγοράς καθώς και στην Βραζιλία.

Βιογραφία
Πολλές φορές φαίνεται να ασχολείται με τη δημοσιογραφία στην εφημερίδα Παπιονέα. Ο παρορμητικός και εκκεντρικός χαρακτήρας του, πολλές φορές οδηγούν τις ενέργειές του σε κωμικές καταστάσεις. Είναι το μόνο παπί που είναι πιο "γκαντέμης" από τον Ντόναλντ.

Καταγωγή
Σύμφωνα με το γενεαλογικό δέντρο του Ντον Ρόσα, ο Φέθρυ είναι μακρινός απόγονος του Μαυροφτέρη Ντακ, εγγονός του Καλαμπόκα Ντακ και της Ελβίρας Κουτ (γνωστή και ως «Γιαγιά Ντακ» λόγω του συζύγου της) από το σόι του πατέρα του, του Ευγενίου Ντακ, γιος του πατέρα που αναφέραμε μόλις τώρα και της Ανατρέλας Ανεμοδούρη, και αδελφός του Σχίζα Ντακ. Είναι πρώτος ξάδερφος του Γκαστόνε Γκάντερ, του Ντόναλντ Ντακ και της Ντέλλας Ντακ, αφού όλοι είναι εγγονοί του Καλαμπόκα Ντακ και της Ελβίρας Κουτ.

Υποσημειώσεις

Σύνδεσμοι
Το πλήρες γενεαλογικό δέντρο των Ντακ σύμφωνα με τον Ντον Ρόσα

Disney (χαρακτήρες κόμικς)
Disney (χαρακτήρες κινουμένων σχεδίων)
Λουδοβίκος Γκύντερ του Νάσσαου-Κατσενέλνμπογκεν

Ο Λουδοβίκος Γκύντερ, γερμ. Ludwig Günther, ολλανδ. Lodewijk Gunther (15 Φεβρουαρίου 1575 - 12 Σεπτεμβρίου 1604) από τον Οίκο του Νάσσαου ήταν κόμης του Νάσσαου-Κατσενέλνμπογκεν και αντιστράτηγος του Ολλανδικού Ιππικού στον Ογδοηκονταετή Πόλεμο.

Βιογραφία
Ήταν ο έκτος γιος του Ιωάννη ΣΤ΄ του Πρεσβύτερου και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ. 

Σπούδασε στην Ελβετία και μετά, όπως και άλλοι αδελφοί του, εισήλθε στον ολλανδικό στρατό. Πολέμησε υπό τον πρωτότοκο αδελφό του Γουλιέλμο-Λουδοβίκο και τον εξάδελφό τους Μαυρίκιο. Το 1596 συμμετείχε ως εθελοντής στην κατάληψη του Κάδιθ. Το 1600 ο Μαυρίκιος τον όρισε αντιστράτηγο και υπερίσχυσε στη μάχη του Νιούπορτ (Nieuwpoort)· μετά κατάφερε να καταλάβει το Βάχτεντονκ. 

Το 1602 οδήγησε μία επίθεση στο Λουξεμβούργο. Το 1604 έλαβε μέρος στην πολιορκία του Σλάους, όπου απεβίωσε από πυρετό.

Οικογένεια
Νυμφεύτηκε το 1601 την Άννα Μαργαρίτα, κόρη του Ιωάννη Γκέρχαρντ, κόμη του Μάντερσαϊντ-Γκέρολσταϊν· δεν απέκτησαν απογόνους.

Εξωτερικοί σύνδεσμοι
 Genealogy

Οίκος του Νάσσαου
Λουδοβίκος Ερρίκος του Νάσσαου-Ντίλενμπουργκ

Ο Λουδοβίκος Ερρίκος, γερμ. Ludwig Heinrich (9 Μαϊου 1594 - 12 Ιουλίου 1662) από τον Οίκο του Νάσσαου ήταν κόμης (1623-54) και μετά πρίγκιπας (1654-62) του Νάσσαου-Ντίλενμπουργκ. Κατά τον Τριακονταετή Πόλεμο ήταν ανώτερος αξιωματικός και έφθασε ως το βαθμό του υποστράτηγου. Είχε εισέλθει στον προτεσταντικό στρατό, αλλά από το 1635 εντάχθηκε στον αυστριακό στρατό.

Βιογραφία
Γεννήθηκε στο Σααρμπρύκεν και ήταν ο πρωτότοκος γιος του Γεωργίου, κόμη του Νάσσαου-Ντίλενμπουργκ και της Άννας Αμαλίας, κόρης του Φιλίππου Δ΄, κόμη του Νάσσαου-Βάιλμπουργκ.

Οικογένεια
Νυμφεύτηκε πρώτα την εξ αγχιστείας θεία του (μικρότερη αδελφή της μητριάς του) Αικατερίνη (1588-1651), κόρη του Λουδοβίκου Α΄ κόμη του Ζάυν-Βίτγκενσταϊν και είχε τέκνα:
 Άννα 1616-1649, παντρεύτηκε πρώτα τον Φίλιππο Λουδοβίκο, κόμη του Βιντ και σε δεύτερο γάμο τον Χριστιανό, κόμη του Σάιν-Βίτγκενσταϊν.
 Γεώργιος-Λουδοβίκος 1618-1656, διάδοχος του Νάσσαου-Ντίλενμπουργκ.
 Ελισάβετ 1619-1665.
 Ιουλιανή 1620-1622.
 Αλβέρτος 1621-1622.
 Αικατερίνη 1622-1631.
 Λουίζα 1623-1665, παντρεύτηκε τον Ιωάννη Λουδοβίκο του Ίζενμπουργκ-Μπύντιγκεν.
 θνησιγενής κόρη 1624.
 Ερρίκος 1626-1627.
 Μαγδαληνή 1628-1663, παντρεύτηκε τον Χριστιανό-Μαυρίκιο του Ίζενμπουργκ-Μπύντιγκεν.
 Αδόλφος 1629-1676, πρίγκιπας του Νάσσαου-Σάουμμπουργκ
 Φίλιππος 1630-1657, σκοτώθηκε σε μάχη.
 θνησιγενή δίδυμα 1631
 Μαρία Ελεονόρα 1632-1633.

Το 1651 απεβίωσε η Αικατερίνη και ο Λουδοβίκος-Ερρίκος το 1653 έκανε δεύτερο γάμο με την εξαδέλφη του Ελισάβετ (1593-1656), κόρη του Αδόλφου-Ερρίκου κόμη του Δρυμού και του Ρήνου (Wild- & Rheingraf) του Ντάουν-Νεφβιλέρ. Δεν απέκτησαν τέκνα, καθότι η ήδη δύο φορές χήρα Ελισάβετ ήταν 60 ετών.

Η Ελισάβετ απεβίωσε το 1656 και ο Λουδοβίκος-Ερρίκος έκανε τρίτο γάμο με την εξαδέλφη του Σοφία-Μαγδαληνή (1622-1658), κόρη του Ιωάννη-Λουδοβίκου, κόμη του Νάσσαου-Χάνταμαρ και είχε τέκνα:
 Αύγουστος 1657-1680.
 Κάρολος 1658-1659.
 Λουδοβίκος 1658.
Η Σοφία-Μαγδαληνή απεβίωσε λίγο μετά τη γέννα των διδύμων Καρόλου και Λουδοβίκου.

Αναφορές
 Gerhard Menk (1987), "Ludwig Heinrich von Nassau-Dillenburg", Neue Deutsche Biographie (NDB) (γερμ.), 15, Berlin: Duncker & Humblot, pp. 403–404
 Ernst Joachim (1884), "Ludwig Heinrich von Nassau-Dillenburg", Allgemeine Deutsche Biographie (ADB) (γερμ.), 19, Leipzig: Duncker & Humblot, pp. 566–567

Οίκος του Νάσσαου
Επαρχία Χάσκοβο

Η επαρχία Χάσκοβο (βουλγαρικά: Област Хасково) είναι μία από τις 28 επαρχίες της Βουλγαρίας. Η επαρχία του Χάσκοβο έχει έκταση 5470 τετ.χλμ. και πληθυσμό 246.238 κατοίκους. Η πρωτεύουσα της επαρχίας είναι Χάσκοβο.

Γεωγραφία
Η επαρχία Χάσκοβο καταλαμβάνει το μέρος της Θρακικής πεδιάδας κατά μήκος του Έβρου. Συνορεύει με την επαρχίες Στάρα Ζαγόρα, Γιάμπολ, Κίρτζαλι  και Φιλιππούπολης. Στο νότο συνορεύει με την Ελλάδα και Τουρκία.

Δήμοι της επαρχίας
Η επαρχία διαιρείται σε 11 δήμους:
 Δήμος Ντιμίτροβγκραντ
 Δήμος Ιβαΐλοβγκραντ
 Δήμος Χαρμανλί
 Δήμος Χάσκοβο
 Δήμος Λιούμπιμετς
 Δήμος Μαντζάροβο
 Δήμος Μινεράλνι-Μπάνι
 Δήμος Σιμεόνοβγκραντ
 Δήμος Σταμπόλοβο
 Δήμος Σβίλενγκραντ
 Δήμος Τοπολοβγκράντ

Επαρχίες της Βουλγαρίας
Γεώργιος Λουδοβίκος του Νάσσαου-Ντίλενμπουργκ

Ο Γεώργιος Λουδοβίκος, γερμ. Georg Ludwig (4 Μαρτίου 1618 - 19 Μαΐου 1656) από τον Οίκο του Νάσσαου ήταν διάδοχος του Νάσσαου-Ντίλενμπουργκ.

Βιογραφία
Ήταν ο πρωτότοκος γιος του Λουδοβίκου Ερρίκου, πρίγκιπα του Νάσσαου-Ντίλενμπουργκ και της Αικατερίνης, κόρης του Λουδοβίκου Α΄, κόμη του Σάιν-Βίτγκενσταϊν.

Απεβίωσε το 1656 σε ηλικία 38 ετών, έξι έτη πριν τον πατέρα του και τάφηκε στο Ντίλενμπουργκ. Τον Λουδοβίκο Ερρίκο διαδέχθηκε το 1672 ο εγγονός του Ερρίκος.

Οικογένεια
Νυμφεύτηκε το 1638 την Άννα Αυγούστα των Γουέλφων, κόρη του Ερρίκου Ιουλίου, δούκα του Μπράουνσβαϊγκ-Βολφενμπύτελ και είχε τέκνα:
 Ελισάβετ Αικατερίνη 1639-1641
 Σοφία Ελεονόρα 1640-1712
 Ερρίκος 1641-1701, κόμης του Νάσσαου-Ντίλενμπουργκ
 Ελισάβετ Καρλόττα 1643-1686
 θνησιγενής γιος 1645
 Ελισάβετ Λουίζα 1652-1670
 Άννα Αικατερίνη 1662, απεβίωσε σε βρεφική ηλικία

Οίκος του Νάσσαου
Ερρίκος του Νάσσαου-Ντίλενμπουργκ

Ο Ερρίκος, γερμ. Heinrich (28 Αυγούστου 1641 - 18 Απριλίου 1701) από τον Οίκο του Νάσσαου ήταν πρίγκιπας του Νάσσαου-Ντίλενμπουργκ (1662-1701).

Βιογραφία
Γεννήθηκε στο Ντίλενμπουργκ και ήταν ο πρωτότοκος γιος του Γεωργίου Λουδοβίκου, διαδόχου του Νάσσαου-Ντίλενμπουργκ και της Άννας Αυγούστας των Γουέλφων, κόρης του Ερρίκου Ιουλίου, δούκα του Μπράουνσβαϊγκ-Βολφενμπύτελ.

Οικογένεια
Νυμφεύτηκε το 1663 τη Δωροθέα-Ελισάβετ των Πιαστ-Σιλεσίας, κόρη του Γεωργίου Γ΄ δούκα του Μπριγκ (Μπζεγκ) και απέκτησε 16 τέκνα:
 Σοφία-Αυγούστα 1666-1733, παντρεύτηκε τον Γουλιέλμο-Λουδοβίκο, πρίγκιπα του Άνχαλτ-Χάρτσγκεροντε.
 Γεώργιος-Λουδοβίκος 1667-1681.
 Φρειδερίκη-Αλβερτίνη 1668-1719, μοναχή του αβαείου του Χέρφορντ.
 Γουλιέλμος Β΄ 1670-1724, πρίγκιπας του Νάσσαου-Ντίλενμπουργκ.
 Κάρολος 1672, απεβίωσε σε βρεφική ηλικία.
 Αδόλφος 1673-1690, σκοτώθηκε στη Μάχη του Φλερύς.
 Φρειδερίκη Αμαλία 1674-1724.
 Δωροθέα-Ελισάβετ 1676, απεβίωσε σε βρεφική ηλικία.
 Βιλελμίνη-Ερριέττα 1677-1727.
 Φρειδερίκος-Ερρίκος 1678-1681.
 Καρλόττα-Αμαλία 1680-1738, παντρεύτηκε τον Γουλιέλμο Ερρίκο, πρίγκιπα του Νάσσαου-Ούζινγκεν.
 Λουδοβίκος-Ερρίκος 1681-1710.
 Ιωάννης-Γεώργιος 1683-1690.
 Δωροθέα-Ελισάβετ 1685-1686.
 Χριστιανός 1688-1739, πρίγκιπας του Νάσσαου-Ντίλενμπουργκ
 Ερρίκος 1689, απεβίωσε σε βρεφική ηλικία.
Επίσης αναφέρεται η γέννηση ενός θνησιγενούς τέκνου το 1669.

Εξωτερικοί σύνδεσμοι
Γουλιέλμος Β΄ του Νάσσαου-Ντίλενμπουργκ

Ο Γουλιέλμος Β΄, γερμ. Wilhelm II (28 Αυγούστου 1670 - 21 Σεπτεμβρίου 1724) από τον Οίκο του Νάσσαου ήταν πρίγκιπας του Νάσσαου-Ντίλενμπουργκ (1701-1724).

Βιογραφία
Ήταν ο πρωτότοκος γιος του Ερρίκου, πρίγκιπα του Νάσσαου-Ντίλενμπουργκ και της Δωροθέας Ελισάβετ, κόρης του Γεωργίου Γ΄, δούκα του Μπριγκ. 

Περί το 1694 έκανε την Grand Tour (μεγάλη περιήγηση) στην Ευρώπη, επισκεπτόμενος τη Γερμανία, τις Κάτω Χώρες, την Αγγλία, τη Δανία, τη Σουηδία και την Ιταλία. Το 1701 απεβίωσε ο πατέρας του και αυτός τον διαδέχθηκε. Το 1711 απεβίωσε ο δεύτερος εξάδελφος του πατέρα του χωρίς άρρενα τέκνα και τον κληρονόμησε με άλλους δύο του Οίκου του. Οι διαπραγματεύσεις για το μερίδιο του καθενός κράτησαν ως το 1717.

Από το 1709 χρίστηκε ιππότης του Τάγματος του Αγ. Ουμβέρτου, που είχε ανασυσταθεί το προηγούμενο έτος από τον Ιωάννη Γουλιέλμο του Βίττελσμπαχ, εκλέκτορα του Παλατινάτου. 

Απεβίωσε το 1724 και τάφηκε στον Ευαγγελικό ναό του Ντίλενμπουργκ. Επειδή ο μόνος γιος του είχε αποβιώσει από το 1718, τον Γουλιέλμο Β΄, διαδέχθηκε ο νεότερος αδελφός του Χριστιανός.

Οικογένεια
Νυμφεύτηκε το 1699 την Ιωάννα Δωροθέα του Όλντενμπουργκ, κόρη του Αυγούστου του Σλέσβιχ-Χόλσταϊν-Σόντερμπουργκ-Πλεν-Νόρμπουργκ και είχε τέκνα:
 Ερρίκος Αύγουστος Γουλιέλμος 1700-1718
 Ελισάβετ Καρλόττα 1703-1720

Εξωτερικοί σύνδεσμοι
 

Οίκος του Νάσσαου
Αλβέρτος του Νάσσαου-Ντίλενμπουργκ

O Αλβέρτος, γερμ. Abrecht (1 Νοεμβρίου 1596 - 16 Ιουνίου 1626) από τον Οίκο του Νασσάου ήταν συγκυβερνήτης του Νασσάου-Ντίλενμπουργκ, μαζί με τον αδελφό του.

Βιογραφία
Γεννήθηκε στο Ντίλενμπουργκ και ήταν ο δευτερότοκος γιος του Γεωργίου κόμη του Νασσάου-Ντίλενμπουργκ και της Άννας-Αμαλίας, κόρης του Φιλίππου Δ΄ κόμη του Νασσάου-Βάιλμπουργκ. Μεγαλύτερος αδελφός του ήταν ο Λουδοβίκος-Ερρίκος.

Το 1623 απεβίωσε ο πατέρας του και τον διαδέχθηκε ο Λουδοβίκος-Ερρίκος, με συγκυβερνήτη τον Αλβέρτο. Ο Αλβέρτος απεβίωσε το 1626 σε ηλικία 30 ετών, άγαμος. 

Οίκος του Νάσσαου